
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/71/2025 8725201601 22. 05. 2025 JUDr. Marián Furman ECLI:SK:OSPP:2025:8725201601.1
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, v právnej veci navrhovateľky - manželky: A. B., B. C., nar. XX.XX.XXXX, trvale bytom D. XXX, XXX XX D., právne zastúpená Mgr. Luciou Lorenčíkovou, advokátkou, so sídlom Murgašova 86/1, 058 01 Poprad, proti odporcovi – manželovi: E. B., nar. XX.XX.XXXX, trvale bytom D. XXX, XXX XX D., v konaní o rozvod manželstva a úpravu rodičovských práv a povinností k maloletému dieťaťu: F. B., nar. XX.XX.XXXX, trvale bytom ako rodičia, zastúpená kolíznym opatrovníkom: Úrad práce, sociálnych vecí a rodiny Poprad, takto rozhodol: I. Manželstvo účastníkov konania: A. B., B. C., nar. XX.XX.XXXX a E. B., nar. XX.XX.XXXX, uzavreté dňa 31.7.2004 a zapísané v Knihe manželstiev matričného úradu Spišské Bystré, vo zväzku 5, ročník 2004 , na strane 148, pod poradovým číslom 12, r o z v á d z a. Na čas po rozvode manželstva schvaľuje rodičovskú dohodu v tomto znení: II. Z v e r u j e maloleté dieťa: F. B., nar. XX.X.XXXX do starostlivosti matky, ktorá ju bude zastupovať a spravovať jej majetok. III. Z a v ä z u j e otca prispievať na výživu mal. dieťaťa: F. B., nar. XX.X.XXXX, sumou vo výške 300,eur mesačne, počnúc dňom právoplatnosti tohto rozsudku, ktoré je otec povinný platiť do rúk matky vždy do 15. dňa v mesiaci. IV. Styk mal. dieťaťa s rodičmi sa n e u p r a v u j e. V. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie.
4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

